**V Ý Z V A**

**na predkladanie ponúk a stanovenie predpokladanej hodnoty zákazky**

**(zákazka s nízkou hodnotou)**

**podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)**

Identifikácia verejného obstarávateľa

Názov verejného obstarávateľa: Základná škola s materskou školou Štefana Moysesa

Adresa sídla/miesta podnikania: Námestie Štefana Moysesa 23, 974 01 Banská Bystrica

IČO: 00652709

Typ verejného obstarávateľa: Osoba podľa § 7 ods. 1 d) zákona č. 343/2015 Z. z. o verejnom obstarávaní

Kontaktná osoba: Mgr. Janka Krnáčová

tel. č.: +421 907 213 149

e-mail: zsmoyses@gmail.com

adresa hlavnej stránky verejného obstarávateľa (URL):

<https://zssm.edupage.org>

Názov zákazky

„IKT technika“

Druh zákazky

Zákazka na dodanie tovaru

Predpokladaná hodnota zákazky bez DPH: Predpokladaná hodnota zákazky bude určená týmto prieskumom trhu. Ak bude týmto prieskumom stanovená predpokladaná hodnota zákazky nižšia ako 7 000 EUR bez DPH, predmetná ponuka pre stanovenie PHZ predložená v rámci tohto prieskumu bude zároveň posudzovaná ako súťažná ponuka pre výber dodávateľa.

Opis predmetu zákazky

Predmetom zákazky je zabezpečenie dodávky „**IKT - technika**“ v rozsahu podľa špecifikácie, ktorá je uvedená v Prílohe č. 1 tejto výzvy a podľa požiadaviek verejného obstarávateľa. Súčasťou zákazky sú všetky náklady priamo aj nepriamo súvisiace s predmetom zákazky (doprava na miesto dodania, balné a všetky ostatné súvisiace náklady uchádzača v zmysle Prílohy č. 1 tejto výzvy).

Spôsob určenia ceny

* 1. Navrhovaná zmluvná cena musí byť stanovená podľa zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. [18/1996 Z. z.](https://www.slov-lex.sk/pravne-predpisy/SK/ZZ/1996/18/) o cenách v znení neskorších predpisov.
  2. Navrhovaná zmluvná cena musí byť špecifikovaná ako maximálna a pevne daná. Cena sa nesmie meniť počas doby trvania zmluvného vzťahu. Akékoľvek iné zmeny sa môžu robiť len na základe písomnej dohody oboch zmluvných strán. Uchádzačom navrhovaná zmluvná cena bude vyjadrená v eurách s presnosťou na dve desatinné miesta.
  3. Ak je uchádzač platcom dane z pridanej hodnoty (ďalej len “DPH”), navrhovanú zmluvnú cenu uvedie:
* Navrhovaná celková zmluvná cena bez DPH,
* Sadzba DPH v % a vyčíslená hodnota DPH,
* Navrhovaná celková zmluvná cena vrátane DPH.
  1. Ak uchádzač nie je platcom DPH, na skutočnosť, že nie je platcom DPH, upozorní označením „Nie som platcom DPH“.

Výsledok verejného obstarávania

Úspešnému uchádzačovi bude zaslaný návrh kúpnej zmluvy.

Hlavné podmienky financovania a platobné dojednania

Zmluvnú cenu uhradí verejný obstarávateľ úspešnému uchádzačovi bezhotovostným platobným stykom do 30 dní od dodania tovaru.

Všetky náklady a výdavky spojené s prípravou, spracovaním a predložením ponuky znáša uchádzač.

Podmienky účasti

Informácie a formálne náležitosti nevyhnutné na splnenie podmienok účasti týkajúce sa osobného postavenia

* 1. Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. e) zákona – musí byť oprávnený dodávať tovar, ktorý zodpovedá predmetu zákazky.

**Uchádzač nemusí predkladať v ponuke doklad o oprávnení dodávať tovar**, ktorý zodpovedá predmetu zákazky v súlade s prvou vetou a **túto skutočnosť si overí verejný obstarávateľ sám v príslušnom registri**, v ktorom je uchádzač zapísaný.

* 1. Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa § 183 zákona, túto skutočnosť si overí verejný obstarávateľ sám na webovej stránke Úradu pre verejné obstarávanie. V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená.

**Zdôvodnenie primeranosti určených podmienok účasti**

Podmienky účasti na preukázanie osobného postavenia uchádzačov boli stanovené v súlade s platnou legislatívou a sú primerané vzhľadom na požadovaný predmet zákazky, ktorý sa obstaráva.

Kritériá na vyhodnotenie ponúk

Verejný obstarávateľ stanovil 1 kritérium na vyhodnotenie ponúk:

**Najnižšia cena za celý predmet zákazky v EUR vrátane DPH**

* 1. Uchádzač **musí** predložiť vyplnenú cenovú ponuku **Výkaz-výmer IKT technika**, ktorá je prílohou č. 2 tejto výzvy.
  2. Uchádzač musí v cene predmetu zákazky uviesť pre každú požadovanú položku aj jednotkovú cenu. Celková cena je daná súčinom jednotkovej ceny a množstva uvedeného v zozname položiek.
  3. **Cenová ponuka bude vyhodnotená za všetky položky spolu. Je preto potrebné, aby oslovený uchádzač predložil ponuku za všetky položky.**

**Pravidlá pre uplatnenie a spôsob vyhodnotenia kritéria sú nasledujúce:**

**Úspešným uchádzačom sa stane uchádzač, ktorý vo svojej ponuke predloží najnižšiu cenu za celý predmet zákazky v EUR vrátane DPH. Ako druhý v poradí sa umiestni uchádzač, ktorý vo svojej ponuke predloží druhú najnižšiu cenu za predmet zákazky v EUR vrátane DPH, atď.** Úspešnému uchádzačovi bude zaslaný návrh kúpnej zmluvy.

Lehota na predkladanie ponúk

11.08.2020 do 15:00 hod.

Miesto a spôsob predloženia ponúk

Ponuky je možné predkladať v elektronickej podobe.

* 1. Ponuka predložená v **elektronickej podobe**:

Ponuka musí byť doručená na emailovú adresu: zsmoyses@gmail.com

V prípade predloženia ponuky v listinnej podobe musí byť uchádzačom zaslaná preskenovaná vyplnená, podpísaná a opečiatkovaná Príloha č. 2 výzvy, podpísaná uchádzačom, resp. osobou splnomocnenou na konanie za uchádzača.

* 1. Ponuku v **listinnej podobe** uchádzač predloží poštou alebo osobne na adresu:

Mgr. Janka Krnáčová

Základná škola s materskou školou Štefana Moysesa

Námestie Štefana Moysesa 23, 974 01 Banská Bystrica

Ponuka musí byť označená nápisom: **„CENOVÁ PONUKA - NEOTVÁRAŤ! – „IKT technika“**

Na obale musí byť viditeľne označený odosielateľ – predkladateľ ponuky / uchádzač (názov, sídlo, adresa).

V prípade predloženia ponuky v listinnej podobe musí byť uchádzačom predložená vyplnená   
Príloha č. 2 výzvy, podpísaná a opečiatkovaná uchádzačom alebo štatutárnym orgánom uchádzača, resp. osobou splnomocnenou na konanie za uchádzača a doručená v lehote na predkladanie ponúk na vyššie uvedenú adresu verejného obstarávateľa.

Obsah ponuky uchádzača

Jazyk, v ktorom možno predložiť ponuky, je slovenský jazyk.

Dátum zaslania výzvy na predkladanie ponúk

4. 8. 2020

Prílohy k Výzve na predkladanie ponúk a stanovenie predpokladanej hodnoty zákazky:

Príloha č. 1 – Špecifikácia predmetu zákazky

Príloha č. 2 - Výkaz-výmer IKT technika

Príloha č. 1

**Špecifikácia predmetu zákazky:**

**„IKT - TECHNIKA“**

Základné údaje:

Názov / obchodné meno verejného obstarávateľa: Základná škola s materskou školou Štefana Moysesa

Adresa sídla /miesta podnikania: Námestie Štefana Moysesa 23, 974 01 Banská Bystrica

IČO: 00652709

Ulica č.: Námestie Štefana Moysesa 23

Obec: Banská Bystrica

PSČ: 974 01

Podrobný opis predmetu zákazky:

|  |  |  |  |
| --- | --- | --- | --- |
| **P. č.** | **Názov položky/ tovaru** | **Merná jednotka** | **Požadovaný počet**  **Kusov/balení** |
| **1** | **Notebook** | **ks** | **12** |
| **2** | **Počítač** | **ks** | **4** |

Pre podrobné požadované technické špecifikácie pozri Prílohu č. 2 - Výkaz-výmer IKT technika.

**Miesto/miesta dodania:** Základná škola s materskou školou Štefana Moysesa, Námestie Štefana Moysesa 23, 97401 Banská Bystrica